Monaĥejo Hajravank

La monaĥejo Hajravank aŭ Ajravank, (armene Հայրավանք) estas armena monaĥejo kiu troviĝas en la marzo Gegharkunik, proksime de la vilaĝo Hajravank en Armenio. Ĝi estis konstruita sur roka monteto ĉe la lago Sevan. Ĝia ĉefa preĝejo estis konstruita fine de la 9-a jarcento kaj komencoj de la 10-a. Iom pli malfrue estis aldonata gavito al la monaĥa komplekso. La plej proksima vilaĝo estas Sevan, je 22 km nordokcidente. Ĝi estas samepoka kun la monaĥejo Sevanavank kaj venas de la 9-a jarcento. Nuntempe staras nur la preĝejo, la gavito kaj la tombejo. La komplekso estas kovrata de likenoj kiuj donas al ĝi unikan ruĝ-oranĝan koloron. Kelkaj ĥaĉkaroj estis aldonitaj al la okcidenta fasado de la gavito. Vidu ankaŭ Lago Sevan Gegharkunik Armena arkitekturo